|  |  |  |
| --- | --- | --- |
| **КЫРГЫЗ РЕСПУБЛИКАСЫ**  **Жалал-Абад областы**  **Токтогул району**  **Кетмен-Дөбө айылдык**  **кеңеши** | Gerb_Country | **КЫРГЫЗСКАЯ РЕСПУБЛИКА**  **ДЖАЛАЛ-АБАДСКАЯ ОБЛАСТЬ**  **ТОКТОГУЛЬСКИЙ РАЙОН**  **АЙЫЛНЫЙ КЕҢЕШ КЕТМЕН-ДОБО** |

**Кетмен –Дөбө айылдык кеңешинин кезектеги II сессиясы**

**Токтом**

2024-жылдын 18-декабры №6 Терек-Суу айылы

**Жайыт жеринин багытын башка багытка которуу жөнүндө**

Жайыт жеринин багытын башка багытка которуу жөнүндөгү Кетмен-Дөбө айыл өкмөтүнүн башчысы Б.Багымбаевдин 2024-жылдын 16-декабрдагы №01-7-1393 сунушун жана Кетмен-Дөбө айылдык кеңешинин туруктуу комиссиясынын протоколдук чечимин угуп жана талкуулап, Жергиликтүү мамлекеттик администрация жана жергиликтүү өз алдынча башкаруу органдары жөнүндө №123 мыйзамынын 27-беренесинин 1-пунктуна таянып, Кетмен-Дөбө айылдык кеңешинин кезектеги II сессиясы **токтом кылат:**

**1.**Кара-Күңгөй айылынын күн батыш тарабынан контур №1196 жайыт жеринин ичинен 0,18 га, контур 1197 жайыт жеринин ичинен 0.17 га, контур №1011 жайыт жеринин ичинен 0,05 га, контур №1009 жайыт жеринин ичинен 0,02 га, жалпы 0,42 га жайыт жерлеринин багытын кичи ГЭС курууга. (Кичи ГЭС куруу үчүн жайыт жеринин багытын өзгөртүүдө №145 мыйзамынын 5-беренесинин 3-пункту эске алынсын).

Ак-Тектир айылынын кире беришиндеги контур №1538 жайыт жеринин ичинен 0,15 га өнөр жай тармагына.

Мазар-Суу айылынын Кайрылыш участкасындагы контур №2820 жайыт жеринин ичинен 3,75 га, контур №2791 жайыт жеринин ичинен 0,25 га, китептин орнаменти жайгашкан контур №2944 жайыт жеринин ичинен 0,08 га, жалпы 4,08 га өнөр жай тармагына.

Беш-Сарай участкасындагы контур №2724 жайыт жеринин ичинен 0,90 га.

Жалпы 5,55 га жайыт жерлеринин багытын өнөр жай, транспорттун,байланыштын,энергетиканын,коргонуунун жерлери башка багыттагы жерлер категориясына которууга макулдук берилсин.

**2.** Жалпы 5,55 га жайыт жеринин багытын өзгөртүү боюнча сунуштар,токтомдор Токтогул райондук мамлекеттик администрациясынын кароосуна сунушталсын.

**3.** Багыты өзгөргөн 5,55 га жайыт жерин муниципиалдык менчикке өткөрүү жана Кыргыз Республикасынын мыйзамдарына ылайык иш алып баруу жагы айыл өкмөт башчысына милдеттендирилсин.

**4.** Бул токтомдун аткарылышын көзөмөлгө алуу жагы айыл чарба,жайыт, ветеринария,муниципиалдык менчиктеги жер,имарат,архитектура,курулуш жана экологоия боюнча комитеттин төрагасы К.Токтогазиевге тапшырылсын.

**5.** Бул токтом [www.ketmen-dobo.gov.kg](http://www.ketmen-dobo.gov.kg) сайтына жарыяланган күндөн тартып мыйзамдуу күчүнө кирет.

**Айылдык кеңештин төрагасы А.С.Алишеров.**